[image: image1.png]




    545400 SIGHIŞOARA
Str. Muzeului nr.7, Tel./Fax 0265 - 771278

H O T Ă R Â R E A   NR. 150
                                                          din 28 septembrie 2017
              privind modificarea numărului de posturi, modificarea și completarea Statului de Funcţii
                                                          și a Organigramei Municipiului Sighişoara

             Consiliul Local al Municipiului Sighişoara, întrunit în şedinţă ordinară,   
 Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 23.674/VI/1/6.09.2017, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare;

Ţinând cont de prevederile art. 6 și art. 107, alin. (2) lit. ”b” din Legea nr. 188/1999 privind Statutul funcţionarilor publici, republicată, cu completările şi modificările ulterioare; 


Având în vedere Raportul de specialitate al Compartimentului Resurse umane, înregistrat cu nr. 23.676/VI/1/6.09.2017, prin care se propune transformarea unor funcţii publice și contractuale de execuţie vacante și înființarea unui post contractual, îndeplinindu-se prevederile legale în acest sens;
Având în vedere avizele favorabile ale tuturor comisiilor pe domenii de specialitate;
În temeiul prevederilor art. 36 (2) lit. „a”, (3) lit. „b”, art. 45 (1) şi a art. 115 (1) lit. „b” din Legea nr. 215/2001, Legea administraţiei publice locale, republicată, cu completările şi modificările ulterioare,






                                                          H O T Ă R Ă Ş T E:

Art. 1. Se aprobă transformarea funcţiei publice de execuţie vacante de consilier juridic, clasa I, grad profesional asistent în cadrul Biroului Juridic – Serviciul Administraţie Publică Locală, în funcţia publică de execuţie de consilier juridic, clasa I, grad profesional debutant, conform anexei nr. 1 la prezenta.

Art. 2. Se aprobă transformarea funcției contractuale de execuție vacantă de muzeograf, gradul II, în cadrul Muzeului de Istorie, în funcția contractuală de execuție de muzeograf debutant, conform anexei nr. 1 la prezenta.

Art. 3. Se aprobă înființarea unui post contractual de șofer microbuz școlar în vederea deservirii microbuzului școlar la nivelul Municipiului Sighișoara, în cadrul Compartimentului Logistic - Biroul Logistic, Aprovizionare Tehnico-Materială și Administrativ, conform anexei nr. 1 la prezenta.

Art. 4. Se aprobă modificarea și completarea Organigramei Municipiului Sighişoara, conform anexei nr. 2 la prezenta.


Art. 5. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara şi Compartimentul Resurse umane din cadrul Municipiului Sighişoara.


Art. 6. Prin grija Secretarului Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de Internet la adresa www.sighisoara.org.ro.
PREŞEDINTE DE ŞEDINŢĂ,

  

     Matei Ovidiu – Daniel                             Contrasemnează/Avizat pentru legalitate

                   SECRETAR,



                     Bizo Anca
(Prezenta s-a adoptat cu 11 voturi ”pentru”, 4 voturi ”împotrivă” și 3 ”abțineri”)

  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar;
  1 ex. Biroul Buget, Contabilitate, Salarizare - Direcţia Economică;

  2 ex. Compartimentul Resurse umane.
  9 ex. 
B.A.
